Kaislalaulu
Yli lammen vetten lietoin
 vieno kuu luo valoaan,
 keltaruusut valjut kietoin
 kaislavyöhön vihantaan.

 Kunnaalle on kulku sarvaan,
 nään sen yöhön vainuvan;
 sorsan tuolla uivan arvaan,
 heiluessa kahilan.

 Kyynelvedet nousee silmiin;
 kautta sielun pyhäkön,
 sulle, armas, värjyy ilmiin
 yöhön rukous äänetön!

Lähde: Juva, Valter 1926 [1916]: Sata runoa: valikoituja maailmankirjallisuudesta. Werner Söderström Osakeyhtiö, Porvoo.

Nikolaus Lenau
Runot
Valter Juva
Sata runoa: valikoituja maailmankirjallisuudesta
1926